Atributele lui Dumnezeu Originea divino-umana a atributelor lui Dumnezeu Atributele sau însusirile lui Dumnezeu sunt proprietati reale ale Fiintei dumnezeiesti, prin care Dumnezeu Se manifesta, comunicându-Se potrivit posibilitatii omenesti de cunoastere, în lucrarile divine, anume în creatie, providenta, mântuire, sfintire, judecata, desavârsire Dumnezeu Se îndreapta catre om, Se coboara si prin energiile Sale intra în comuniune cu cei ce se deschid Lui, cu credinciosii care se îndreapta spre El Astfel ca, desi Dumnezeu ramâne cu Fiinta în transcendenta absoluta, întru totul diferit de creatura, de om, "caile" si "cugetele" Lui fiind departe de caile si cugetele omului (Is 55,9), El nefiind "om" (Os 11,9) si nici "ca omul" (Num 13,9), totusi teologia poate, dupa chiar modelul izvoarelor Revelatiei, Sfânta Scriptura si Sfânta Traditie, sa întrebuinteze numiri de functii si de atribute omenesti pentru a descrie si explica atribute proprii ale lui Dumnezeu, pornind de la faptul ca omul e creat dupa chipul lui Dumnezeu, bineînteles fara ca prin aceasta sa I se atribuie lui Dumnezeu tot ceea ce este propriu fiintelor create, toate marginite Si aici se cere reamintit faptul ca Dumnezeu fiind personalitatea absoluta, El singur are toate atributele bune si nici unul din cele rele si, tot asa, ca noi necunoscând toate atributele lui Dumnezeu, ci numai pe cele care ne-au fost descoperite si pe care le întelegem în parte numai, trebuie sa ne ferim de iluzia ca am patrunde prin cunoasterea noastra în Însasi Fiinta lui Dumnezeu, nemarginita si nepatrunsa în Sine Cu toate acestea, stim totusi ca Dumnezeu fiind unitatea absoluta, unul si de neîmpartit, atributele Lui nu sunt deosebite de Fiinta dumnezeiasca, ci sunt una cu ea, inseparabile de ea, în unitate desavârsita cu ea De aceea Îl numim pe Dumnezeu nu numai bun, întelept, iubitor al adevarului etc , ci si ca El este însasi bunatatea, întelepciunea, adevarul etc Tot asa si cu privire la raportul atributelor divine între ele: în esenta lor ele nu sunt deosebite, ci constituie o unitate perfecta, de pilda bunatatea si dreptatea, iubirea si dreptatea, atotstiinta si libertatea etc Noi le numim diferit, dupa chipul manifestarilor energiilor dumnezeiesti necreate si dupa modalitatea umana de cunoastere si exprimare Împartirea atributelor dumnezeiesti Împartirea atributelor dumnezeiesti, prezentate într-un tablou multumitor întru toate, este un lucru foarte greu; si, de fapt, o împartire general recunoscuta în teologie a atributelor lui Dumnezeu înca n-a reusit sa se formuleze Aceasta, din cauza conceptii deosebite referitoare la raportul atributelor cu Fiinta dumnezeiasca si la legatura atributelor între ele În teologia Bisericii noastre se folosesc mai ales doua împartiri, deosebite între ele prin premisele de la care pleaca Prima pleaca de la ideea de Dumnezeu ca spirit absolut sau infinit, si împarte atributele divine în principale: spiritualitatea si infinitatea, si speciale, care se deduc sau deriva din cele principale, si anume din spiritualitate: atributele ratiunii sau intelectului divin, deci intelectuale (atotstiinta, întelepciunea absoluta), ale sentimentului si vointei divine, deci morale (libertatea absoluta, sfintenia, bunatatea, dreptatea absoluta, veracitatea si fidelitatea); iar din infinitate: aseitatea, neschimbabilitatea, eternitatea, omniprezenta, atotputernicia, unitatea fiintiala Potrivit celei de a doua împartiri, pe care o adoptam în expunerea care urmeaza, atributele divine sunt: naturale sau fizice, adica specifice naturii sau Firii dumnezeiesti absolute si infinite (aseitatea, spiritualitatea, atotprezenta, vesnicia, neschimbabilitatea, atotputernicia, unitatea), intelectuale, specifice cunoasterii dumnezeiesti (atotstiinta, atotîntelepciunea) si morale, specifice vointei dumnezeiesti (libertatea, sfintenia, bunatatea-iubirea, dreptatea, veracitatea, fidelitatea) Atributele naturale Atributele numite naturale ale lui Dumnezeu sunt cele care apar ca specifice naturii sau Firii dumnezeiesti, absoluta si infinita, necuprinsa, în contrast cu ceea ce observam în natura înconjuratoare în care toate existentele, lucruri si fiinte, sunt contingente, relative, putând si sa fie, si sa nu fie, în dependenta de diferite cauze, ca si de timp si spatiu Prin toate atributele divine naturale se pune în evidenta unicitatea lui Dumnezeu si puterea lui Aseitatea, existenta de Sine (lat a se = de la sine; ens a se = existenta de la sine) sau independenta absoluta a lui Dumnezeu, înseamna, negativ, ca El nu este conditionat de nimeni si de nimic exterior Lui si, pozitiv, ca are în Sine Însusi totul pentru a exista, cu tot ce se implica absolutul Lui Aceasta se afirma spunând ca Dumnezeu este fiinta absolut perfecta, neputând fi conditionat în nici o privinta El este plinatatea, perfectiunea existentei si vietii; El conditioneaza totul si toate, având totul în Sine dimpreuna cu principiul sau cauza propriei Sale Fiinte, fara început si fara sfârsit În concepte omenesti, nu deplin corespunzatoare pentru a exprima absolutul fiintial, zicem ca Dumnezeu nu poate sa nu existe, sa nu fie, si ca este în mod necesar, ca este existenta absoluta Revelatia afirma cu toata claritatea aseitatea lui Dumnezeu Însusi Dumnezeu Îsi descopera numele, nume ce cuprinde plinatatea existentei si vietii, independenta absoluta, detinatorul si izvorul tuturor perfectiunilor: "Eu sunt Cel ce sunt Cel ce este (Iahve) Acesta este numele Meu pe veci" (Is 3,14-15); "Du sunt Alfa si Omega, zice Domnul Dumnezeu, Cel ce este, Cel ce era si Cel ce vine, Atottiitorul Cel dintâi si Cel de pe urma, începutul si sfârsitul" (Ap 1,8; 22,13); lui Dumnezeu "cine mai înainte i-a dat ceva? Pentru ca de la El si prin El si întru El sunt toate"(Rm 11,35-36) "Dumnezeu era si va fi de-a pururi sau, mai curând, este de-a pururi Caci cuprinzând totul în El, El are Fiinta, Fiinta fara început si fara sfârsit, ca un ocean infinit si fara hotar" (Sf Grigorie de Naziany); "Numele Cel ce este arata ca într-adevar El singur exista, ca El a fost totdeauna, ca este si va fi" (Clement Alexandrinul); "Dintre toate numele care I se dau lui Dumnezeu, cel mai corespunzator pare sa fie Cel ce este, pentru ca el cuprinde întreaga existenta, ca o mare nemarginita si nesfârsita" (Sf Ioan Damaschin) Spiritualitatea este însusirea lui Dumnezeu de a fi duh, spirit, deci nematerial, substantial, simplu, nevazut, perfect, rational, liber, în analogie cu sufletul omenesc, negându-i-se toate marginirile acestuia si cu atât mai mult tagaduindu-i-se toate marginirile lumii, cum s-a aratat în cunoasterea apofatica Spiritualitatea este mai usor de afirmat, întrucât constituie nota specifica a obiectului credintei, însa de patruns si de experimentat, de trait, este foarte greu, cu toate ca Dumnezeu "nu este departe de fiecare dintre noi; caci în El avem viata, în El ne miscam si suntem din neamul Lui suntem si noi" (FA 17,27-28); "pentru ca de la El si prin El si în El sunte toate" (Rm 11,36) În credinta, Dumnezeu ca fiinta spirituala personala este o evidenta (Evr 11,1), evidenta în care se afirma cu nebiruita putere unicitatea spirituala a lui Dumnezeu, adevar care sta la temelia învataturii si vietii crestine, în doctrina, cult si morala Caci "Duh este Dumnezeu si cel ce se închina Lui se cade sa I se închine în duh si în adevar" (In 4,24); "Duh este Domnul, si acolo unde este Duhul Domnului este si libertatea" (2 Co 3,17) Atotprezenta sau omniprezenta lui Dumnezeu este atributul prin care se exprima, negativ, independenta Sa în raport cu spatiul; iar pozitiv, prezenta Sa peste tot în cele marginite Atotprezenta este subînteleasa în absolutitatea Sa si lucrurile din lume si pentru lumea însasi, spatiul este o conditie de existenta, ele neputând exista decât undeva în spatiu Dumnezeu însa înconjoara si cuprinde toate, fara a putea fi înconjurat sau cuprins; "Dumnezeu Care a facut lumea si toate cele ce sunt într-însa, fiind Domnul cerului si al pamântului, nu locuieste în temple facute de mâini omenesti" (FA 17,24); "Cerul este scaunul Meu si pamântul asternutul picioarelor Mele Ce fel de casa Îmi veti zici voi si ce loc de odihna pentru Mine? Pe toate acestea mâna Mea le-a facut si sunt ale mele, zice Domnul" (Is 66,1-2); "Cerul si cerul cerurilor nu te cuprind, Doamne" (3 Rg 8,27) Iar în expresiile biblice: "Dumnezeu este lumina" (In 1,5) si ca "locuieste întru lumina neapropiata", inaccesibila (1 Tim 6,16), "lumina" si "întru lumina", au înteles de imagini În înteles pozitiv, atotprezenta lui Dumnezeu înseamna pretutindenitate, faptul ca Dumnezeu umple tot spatiul, subîntelegându-se ca îl si depaseste la infinit "Unde ma voi duce de la Duhul Tau si de la fata Ta unde voi fugi? De ma voi sui la cer, tu acolo esti; de ma voi pogorî în iad, Tu acolo esti! De voi zbura pe aripile zorilor si ma voi muta la marginile marii, si acolo ma va povatui mâna Ta si dreapta Ta ma va sprijini" (Ps 138,6-9); "Au nu umplu Eu cerul si pamântul, zice Domnul?" (Ir 23,24); Tu, Doamne, "toate le umpli, tuturor le esti de fata, nu cu vreo parte, ci deodata, întreg, tuturor" (Sf Ioan Hrisostom) Atotprezenta lui Dumnezeu este reala si esentiala, adica nu numai prin energii, ca si cum prin acestea s-ar actiona de la distanta de Fiinta, lucrarile dumnezeiesti nefiind niciodata despartite de Dumnezeu Însusi Ea ramâne nepatrunsa de cugetarea omeneasca, desi, pe temei de credinta, cugetarea omeneasca poate afirma cu certitudine ca prezenta lui Dumnezeu este diferita ca mod, altfel în cer, în lumea spirituala îngereasca, altfel pe pamânt, în oameni buni si drepti si pacatosi, si cu totul astfel în Iisus Hristos, în Biserica, în Sfintele Taine si în special în dumnezeiasca Euharistie Vesnicia, eternitatea, este atributul prin care se afirma independenta absoluta a lui Dumnezeu fata de orice limita ori succesiune temporala, se remarca umplerea timpului de catre Dumnezeu, El fiind prezent în fiecare moment al timpului, fara întrerupere sau succesiune Dumnezeu nu este supus timpului, dar timpul este supus lui Dumnezeu ca orice creatura, cum este si el Existentele create se gasesc, dupa voia Creatorului, încadrate în timp, cu început, cu schimbari si cu sfârsit; Dumnezeu însa este supratemporal, deasupra oricarei împartiri temporale "Mai înainte de a se naste muntii si a de a se forma pamântul si lumea, din vesnicia vesniciilor, Tu esti Dumnezeu Caci înaintea ochilor Tai mia de ani este ca ziua de ieri ce a trecut si ca o straja de noapte" (Ps 89, 2,4); "O singura zi înaintea Domnului este o mie de ani si o mie de ani ca o singura zi" (2 Ptr 3,8); Dumnezeu este "Cel ce este si Cel ce era si Cel ce va sa vina" (Ap 1,4) Vesnicia este un prezent continuu (Fer Augustin) Neschimbabilitatea sau imutabilitatea lui Dumnezeu, în strânsa legatura cu vesnicia Lui, exprima permanenta neîntrerupta, neschimbabila si vesnica, a Fiintei si a hotarârilor lui Dumnezeu Este o corelatie deosebita între vesnicie si neschimbabilitate Caci cugetându-L pe Dumnezeu ca vesnic, ca prezent continuu, fara început si fara sfârsit, fara succesiuni de momente temporale, vesnic acelasi, prin chiar aceste însusiri ce i le atribuim Îl cugetam ca neschimbabil Si invers, cugetându-L pe Dumnezeu ca neschimabil, netrecator e la o stare la alta, la El si pentru El neexistând nici o masura de trecere sau schimbare a succesiunilor între stari, adica timpul, Îl cugetam pe Dumnezeu, prin aceasta chiar, ca vesnic La Dumnezeu "nu este schimbare, nici umbra de mutare" (Iac 1,17); "Demult ai întemeiat tu pamântul si cerurile sunt lucrul mâinilor Tale Acelea vor trece, iar Tu vei ramâne; toate ca o haina se vor învechi si ca pe un vesmânt le vei schimba si schimbate vor fi Iar Tu acelasi esti si anii Tai nu se vor sfârsi" (Ps 101,26-28) Aceeasi idee de existenta absoluta neschimbabila o exprima si numele divin Iahve, "Cel ce este" (Is 3,14) La Dumnezeu, absolut fiind, nu se poate vorbi despre vreo schimbare, dezvoltare sau progres în fiinta sau în hotarâri; Dumnezeu ramâne întotdeauna acelasi Daca apar schimbari în actiunile dumnezeiesti, ele nu se refera la Fiinta lui Dumnezeu, ci la creaturi Astfel, daca Dumnezeu Se arata bun si rasplatitor fata de cei buni, si aspru fata de cei rai, aceasta înseamna ca în fata dreptatii dumnezeiesti cei buni sunt vrednici de cinstire, iar cei rai de pedeapsa, nefiind nicidecum vorba de vreo schimbare în fiinta lui Dumnezeu Cel unul si Acelasi De o schimbare se poate vorbi în legatura cu cei pacatosi si care se pocaiesc cu adevarat Si asa, daca în Sfânta Scriptura, în unele locuri, se spune ca Dumnezeu se caieste, Îi pare rau de ceva, ca de pilda la 1 Rg 15,10: "Cuvântul catre Samuel: Îmi pare rau ca am pus pe Saul rege, caci el s-a abatut de la Mine si cuvântul Meu nu l-a plinit", aceasta se refera la nevoia de cainta a celui ce a gresit, nu la cainta din partea lui Dumnezeu, "caci El nu este om ca sa se caiasca" (1 Rg 15,29), ne spune Sfânta Scriptura înca în acelasi capitol; iar în alt loc: "Dumnezeu nu-i ca omul, ca tu sa-L minti, nici ca fiul omului, ca Lui sa-i para rau Au zice-va El si nu va face?" (Nm 23,19) În acelasi chip, la Iona 3, 4, 10, fiind vorba despre o profetie care pare neîmplinita, si anume ca "patruzeci de zile mai sunt si Ninive va fi distrus", aceasta nu se împlineste finidca cei din Ninive s-au pocait si "atunci Dumnezeu a vazut faptele lor cele de pocainta, caci s-au întors din caile lor cele rele Si i S-a facut mila Domnului, iar prapadul care trebuia sa-l faca asa precum spusese, nu l-a mai lasat sa cada peste ei" Însusi textul biblic lamureste totul, anume ca data fiind pocainta, mila lui Dumnezeu este facatoare de minuni, minuni pentru om, nu pentru Dumnezeu care le si prevede pe toate Întelesul corect al acestei profeti era: Daca cei din Ninive nu se pocaieste, cetatea va fi distrusa De aceea, pentru a întelege bine cuprinsul expresiilor omenesti despre raporturile lui Dumnezeu cu lumea si cu omul, se cere o atentie deosebita ca sa nu se strecoare confuzii între ceea ce apartine specific fie lui Dumnezeu, fie omului De pilda, atribuindu-se lui Dumnezeu ochi, mâini sau picioare, nu înseamna ca El are trup material, acestea fiind doar analogii, asemanari frecvente în limbajul nostru, cum sunt si cainta, parerea de rau, ca si aparentele schimbari de hotarâri, atribuite uneori, cu totul gresit în fond, lui Dumnezeu, si care, pentru întelegerea noastra, ar putea duce la concluzia ca în Dumnezeu ar exista si o oarecare schimbare Ceea ce spune Dumnezeu este si ramâne adevar, "caci nu poate sa Se tagaduiasca pe Sine Însusi" (2 Tim 2,13); Domnul zice: "Punerile Mele la cale fiinta vor lua si toata voia Mea voi face!" (Is 46,10) Atotputernicia este atributul prin care, în general, se exprima nemarginirea puterii lui Dumnezeu, El putând toate, iar în comparatie cu lumea, dependenta si limitata, în atotputernicie se arata absoluta independenta a lui Dumnezeu în toate lucrarile Lui, ca Creator, Proniator, Mântuitor, Sfintitor, Judecator, Stapân a toate Pentru a afirma si sublinia atotputernicia, în izvoarele Revelatiei se gasesc mai multe expresii si numiri date lui Dumnezeu, ca: "La Dumnezeu nimic nu este cu neputinta" (Lc 1,37); "Dumnezeu Care tine toate cu cuvântul puterii Sale" (Evr 1,3); "Este oare ceva cu neputinta la Dumnezeu?" (Fc 18,14); "La Dumnezeu toate sunt cu putinta" (Mt 19,26); "Eu sunt Dumnezeu Cel atotputernic" (Fc 17,1; 28,3; 35,11); "Dumnezeu este Dumnezeu prin puterea Lui" (Fer Augustin) Din acestea si din multe altele rezulta ca atotputernicia lucreaza conform vointei lui Dumnezeu, vointa si atotputernicia fiind una în Fiinta divina si stând în perfecta armonie, adica, omeneste vorbind, atotputernicia urmeaza calea vointei Dumnezeu poate sa faca toate, adica atâtea câte vrea sa faca si, evident, vrea sa faca numai binele, El în fiinta Sa fiind Binele suprem "Dumnezeu poate câte vrea, dar nu vrea câte poate; caci poate pierde lumea, dar nu vrea" (Sf Ioan Damaschin) Aici, pentru a întelege cât mai bine legatura dintre atotputernicia si vointa lui Dumnezeu, accentuând armonia dintre ele, se cuvine a reaminti ceva din cele expuse la începutul acestui capitol, anume ca în Dumnezeu nu este deosebire esentiala între Fiinta si atribute si nici între atribute ca atare, ele nestând si neactionând separat unele de altele Perfecta armonie dintre vointa si putere se vadeste în aceea ca Dumnezeu nu face câte poate, ci câte vrea, si nu se poate ca sa vrea decât binele, caci altfel S-ar contrazice pe Sine De aceea zicem ca puterea lui Dumnezeu actioneaza dupa sau conform vointei Sale, desi între vointa si putere fiintial nu este deosebire, vointa fiind una cu puterea Lui Unitatea este atributul prin care se întelege existenta unica a Fiintei divine, deoarece din punct de vedere logic nu se poate concepe existenta mai multor fiinte divine, egale în putere si stapânire Logic vorbind, unitatea Fiintei divine este unicitatea ei, caci în raport cu atributul infinitatii, existenta celor doua sau mai multor fiinte divine este de neconceput; existenta acestora ar contrazice infinitatea, întrucât o fiinta divina ar margini-o pe cealalta sau pe celelalte, iar celelalte, ar margini-o pe cea dintâi La fel, unicitatea Fiintei divine sta în relatie si cu atribute ale lui Dumnezeu, ca bunaoara: atotputernicia, vesnicia, neschimbabilitatea, atotprezenta, deoarece mintea noastra nu poate concepe mai multe fiinte atotputernice, vesnice, neschimbabile, atotprezente, fiindca aceste însusiri ale lor s-ar margini ori s-ar limita reciproc, atât ca perfectiuni divine absolute, cât si ca lucrare în lume Dogma despre unitatea sau unicitatea Fiintei divine este specifica religiei mozaice si celei crestine, de la care au împrumutat-o mahomedanii Dar cu toate ca în pagânism erau adorate o pluralitate de divinitati, ierarhizate dupa putere si functiuni, unii întelepti si filozofi de-ai lor s-au putut ridica la înaltimea de a-L concepe pe Dumnezeu ca o Fiinta unica, aceasta datorându-se, desigur, unei reminiscente din revelatia promordiala Dogma despre unitatea Fiintei divine îsi are numeroase temeiuri în Sfânta Scriptura si în Sfânta Traditie Astfel, în Vechiul Testament, porunca întâia a Decalogului arata unitatea lui Dumnezeu: "Eu sunt Domnul Dumnezeul tau, Sa nu ai alti dumnezei afara de Mine" (Is 20,2-3); mustrându-i pe evrei pentru neascultarea acestei porunci prin închinarea la idoli, Dumnezeu le zice: "Vedeti, vedeti dar, ca Eu sunt si nu este alt Dumnezeu afara de Mine: Eu ranesc si tamaduiesc, Eu omor si înviez, si nimeni nu poate scapa din mâna Mea!" (Dt 32,39), iar Moise zice poporului: "Asculta, Israele, Domnul Dumnezeul nostru este singurul Domn" (Dt 6,4), iar prin gura proorocului Isaia, Domnul zice: "Eu sunt Cel dintâi si Cel de pe urma si nu este alt Dumnezeu afara de Mine!" (Is 44,6) În Noul Testament, Mântuitorul îi raspunde învatatorului de lege: "Asculta Israele: Domnul Dumnezeul nostru este singurul Domn" (Mc 12,29), iar în rugaciunea arhiereasca, Mântuitorul spune: "Si aceasta este viata vesnica: Sa Te cunoasca pe Tine, singurul Dumnezeu adevarat " (In 17,3) La fel, numerosi Parinti si scriitori bisericesti se silesc sa demonstreze ca Dumnezeu nu poate fi decât unul singur: "Si Deus este, unicum sit necesse este Deus si non unicus est, non est", adica "Daca este Dumnezeu, e necesar sa fie unic Daca nu este unic, nu este" (Tertulian) "Iarasi ordinea din lume si armonia partilor ei arata lamurit ca un singur guvernator si orânduitor este în lume, iar nu mai multi; pentru ca daca ar fi mai multi, nu s-ar putea pastra aceasta ordine, ci totul s-ar tulbura si nimici, caci fiecare ar rândui dupa bunul sau plac si ar lupta împotriva celuilalt" (Sf Atanasie cel Mare) Atributele intelectuale Cu privire la atributele intelectuale si morale în general este de notat ca la baza lor sta caracterul personal al lui Dumnezeu Aceasta se întelege de la sine, caci numai o fiinta personala are constiinta, cugetare si libertate de hotarâre, ca sa poata fi considerata purtatoare de însusiri rationale si morale; prin acestea putem si noi, tot fiinta personale, sa avem legaturi constiente si libere cu Dumnezeu, dar, fireste, iarasi tinând seama cu deosebita grija sa nu confundam ceea ce este specific divin, necreat, cu ceea ce este specific uman, creat Atotstiinta este cunoasterea totala si desavârsita a lui Dumnezeu Totala, dupa cuprins, întrucât cunoaste tot din trecut, din prezent si din viitor, tot ceea ce exista sau ar putea sa existe, neputându-se cugeta nimic care ar depasi sfera cunoasterii dumnezeiesti Altfel spus, Dumnezeu Se cunoaste pe Sine si toate cele din lume, din creatie, peste limita de spatiu sau de timp Cunoasterea este desavârsita, dupa forma, întrucât este cunoastere vesnica, netemporala, în neîntrerupt prezent, nu în etape, ci deodata, prin intuitie directa, nemijlocita, prin "vedere" directa Dumnezeu "stie toate" (1 In 3,20); "El vede pâna la marginile pamântului si îmbratiseaza cu ochii tot ce se afla sub ceruri" ( Iov 28,23); caci "Cel ce a facut urechea nu aude oare? si nu vede oare Cel ce a facut ochiul?" (Ps 93,9) Duh absolut fiind Dumnezeu, atotstiinta Sa ne apare ca o evidenta; dar, mai departe, cugetând asupra raportului atotstiintei dumnezeiesti cu libertatea omeneasca, în special asupra prestiintei lui Dumnezeu, referitoare la faptele omului, ne izbim de greutatea întelegerii acestui raport Caci daca Dumnezeu stie toate, si cele viitoare, acestea nepetrecându-se si neputându-se petrece decât asa cum le stie sau le prevede Dumnezeu, înseamna ca faptele, numite libere, ale omului nu sunt posibile Si daca este asa, libertatea omului este desfiintata sau simpla iluzie, de unde ar urma si lipsa de responsabilitate umana Cugetarea Sfintilor Parinti asupra raportului dintre prestiinta divina si libertatea omului lamureste acest raport, fireste fara pretentie de eliminare a oricarei greutati de întelegere Astfel, cunoasterea de dinainte a unui lucru nu este totodata si cauza lui, dupa cum medicul poate sa stie mai dinainte ca cineva se va îmbolnavi sau chiar va muri, însa prin aceasta el nu devine cauza bolii sau a mortii Dumnezeu stie ce vom face, "dar ceea ce vom face noi nu-si are cauza în Dumnezeu, ci în vointa noastra libera" (Sf Ioan Damaschin) Astfel, una este prestiinta si alta este cauza a ceea ce s-a stiut mai dinainte Cunoasterea lui Dumnezeu nefiind dependenta de timp, El vede faptele noastre viitoare ca si cum ar fi prezente si fara a restrânge sau înlatura libertatea celui ce le savârseste Adica existenta faptelor omenesti nu depinde de cunoasterea lor din partea lui Dumnezeu, caci daca ar depinde de aceasta cunoastere, ar însemna ca se petrec în chip necesar, oarecum mecanic, inevitabil, fatal, ci invers, cunostinta lui Dumnezeu este determinata de ele, de fapte ca de produse ale libertatii omului, în întelesul ca asa, ca efecte ale libertatii omului, le prevede Dumnezeu Desigur, aceasta determinare a cunostintei, a prestiintei dumnezeiesti de catre libertatea omului contrariaza într-o oarecare masura cugetarea omeneasca asupra libertatii lui Dumnezeu, însa nu trebuie sa se uite ca libertatea omului este un dar de la Însusi Dumnezeu, Absolutul personal, dar constituind element esential al chipului lui Dumnezeu în om, chip dupa care a fost creat omul Iar daca Dumnezeu ar nesocoti sau ar desfiinta puterea omului de a se determina pe sine, atunci Însusi Dumnezeu si-ar altera chipul Sau din om De aceea, oricât de greu ne-ar fi sa întelegem determinarea prestiintei lui Dumnezeu de catre libertatea omului, se exclude de la sine orice idee de atingere sau marginire a caracterului absolut al lui Dumnezeu Pe de alta parte, orice idee de largire a libertatii umane peste limitele rostului ei trebuie respinsa, întrucât vointa omeneasca nu poate în nici un chip sa schimbe sau sa împiedice atingerea scopului ultim al întregii creaturi, al universului, scop stabilit de Dumnezeu Tot asa, însemnatatea deosebita a teologiei patristice se arata si în explicarea existentei raului, în sensul ca Dumnezeu cunoaste raul ca rezultând din utilizarea neconforma cu binele a libertatii omenesti, deci ca produs al acestei libertati, nu ca efect al cunoasterii Sale anterioare aparitiei raului Caci daca raul ar proveni din cunoasterea lui Dumnezeu care preceda aparitia raului, atunci raul ar fi necesar, iar Dumnezeu S-ar manifesta ca autor al raului Atotîntelepciunea este atributul prin care Dumnezeu cunoaste cele mai bune mijloace în vederea atingerii celor mai bune scopuri Întelepciunea este atribut intelectual, de cunoastere, si prin aceasta nu si de înfaptuire, dar fara a se desparti cunoasterea divina de transpunerea ei în fapta, între ele existând o continua interactiune Realizarea celor cugetate si planificate de întelepciune se actualizeaza prin lucrarea vointei si puterii dumnezeiesti Astfel, logic analizând, îndeplinirea celor planuite de întelepciune nu este lucrarea întelepciunii prin ea însasi, ci este lucrarea vointei si puterii Atotîntelepciunea apare ca premisa logica a atotputerniciei, iar atotputernicia, ca factor realizator al planului întelepciunii Data fiind strânsa legatura dintre atotîntelepciune si atotputernicie, cu drept cuvânt se poate spune ca atotputernicia reprezinta aspectul practic al atotîntelepciunii, al intelectului divin, iar întelepciunea pe cel teoretic al îndeplinirii prin cunoasterea aratata în alegerea celor mai potrivite cai sau mijloace de îndeplinire, de ajungere la scop De aceea, în Sfânta Scriptura, întelepciunea si atotputernicia sunt amintite la un loc si ca împreunate Atotîntelepciunea se vadeste în toate lucrarile lui Dumnezeu: creatie, providenta, mântuire etc "Domnul a facut cerul cu puterea Sa, a întarit lumea cu întelepciunea Sa si cu priceperea Sa a întins cerurile" (Ir 10,12); "Dumnezeu a facut cerurile cu întelepciune" (Ps 135,5); "Întru întelepciunea lui Dumnezeu, bine a voit Domnul sa mântuiasca pe cei credinciosi" (1 Co 1,20); "Cât de minunate sunt lucrurile Tale, Doamne, toate cu întelepciune le-ai facut si e plin pamântul de faptura Ta! Toate de la Tine asteapta (totul) De le dai Tu, ele primesc, de-Ti deschizi Tu mâna, toate se umplu de bunatati, iar de-ti întorci Tu fata, se ofilesc; de le iei duhul, mor si-n tarâna se prefac Însa când trimiti Tu Duhul Tau, toate iarasi se zidesc si înnoiesti fata pamântului" (Ps 103,24-27, 28-29,31); "O, adâncime a bogatiei si a întelepciunii si a stiintei lui Dumnezeu! Cât sunt de nepatrunse judecatile Lui si cât de neurmate caile Lui! Pentru ca de la El si prin El si întru El sunt toate" (Rm 11,33,36) Atributele morale Atributele morale: libertatea, sfintenia, iubirea, dreptatea, veracitatea (veridicitatea) si fidelitatea, pun si ele în lumina deosebita si în deosebite chipuri desavârsirea absoluta a lui Dumnezeu Libertatea absoluta, subînteleasa în aseitatea lui Dumnezeu, ca o forma de manifestare a aseitatii, a îndependentei absolute dumnezeiesti, este însusirea prin care se afirma absoluta neatârnare a lui Dumnezeu fata de orice motiv exterior Lui, în tot ce cugeta, voieste sau lucreaza, Dumnezeu determinându-Se exclusiv de la Sine si prin Sine în toate lucrarile Sale Totodata, libertatea dumnezeiasca poate fi considerata si ca având temei si punct de plecare bunatatea lui Dumnezeu, Binele suprem, pe care îl exprima prin independenta fata orice se cheama ispita si prin vointa de a face numai ceea ce corespunde Fiintei lui, Binele cel care voieste ca sa existe cât mai multi vrednici de a primi revarsarea bunatatilor Lui asupra lor Dumnezeu "toate le lucreaza potrivit sfatului voii Sale" (Ef 1,11); "Dumnezeul nostru în cer si pe pamânt rânduieste toate câte voieste" (Ps 113,11) Sfintenia este acordul desavârsit al vointei lui Dumnezeu cu Fiinta Lui care este binele, sfintenia dumnezeiasca fiind sfintenia fiintiala si deosebindu-L pe Dumnezeu de tot ceea ce nu este El Acordul acesta, adica armonia deplina între bine si voia dumnezeiasca, nu trebuie înteles ca ceva extern în raport cu Fiinta lui Dumnezeu, ca si cum s-ar referi la realitati deosebite una de alta si ca si cum s-ar acomoda doar una alteia, binele considerându-se ca extern fata de Dumnezeu Un astfel de înteles dat sfinteniei dumnezeiesti ar desfiinta caracterul absolut al lui Dumnezeu Sensul adevarat al sfinteniei lui Dumnezeu este acela de acord care exprima identificarea interna desavârsita a voii lui Dumnezeu cu binele, cu El Însusi Raportul sfinteniei lui Dumnezeu cu omul consta în aceea ca sfintenia dumnezeiasca este si originea si tinta suprema a legii morale, desavârsirea Caci legea morala, fiind data de Dumnezeu, trebuie urmata cu vointa hotarâra si fara abateri, ceea ce înseamna neîntrerupt acord între vointa si bine, adica sfintenie, ea putând sa urce pâna la desavârsire, la starea de participare la sfintenia Parintelui ceresc Caci a urma calea sfinteniei înseamna a fi "urmatori lui Dumnezeu ca niste fii iubiti" (Ef 5,19) La aceasta ne îndeamna mereu cuvântul dumnezeiesc: "Sfintiti-va si veti fi sfinti, ca Eu, Domnul Dumnezeul vostru, sfânt sunt" (Lv 11,44; 19,2; 20,7); "Scris este: Fiti sfinti, pentru ca sfânt sunt Eu" (1 Ptr 1,16); "Fiti desavârsiti, precum Tatal vostru cel ceresc desavârsit este" (Mt 5,48) Iubirea este, din punct de vedere moral, atributul prin care Dumnezeu Îsi revarsa sub diferite forme bunatatea asupra creaturilor, împartasindu-le bunuri de cea mai înalta valoare ce se poate cugeta si, prin aceasta, facându-le partase la propria Sa fericire Conceptual, ca notiune, iubire înseamna daruire, bunatate revarsata asupra altuia, iar daca cel asupra caruia se revarsa bunatatea este lipsit, iubirea ia numele de mila Acesta este întelesul mult repetate noastre rugaminti: Doamne, miluieste-ne! Opusul iubirii este egoismul, închiderea personala în sine însusi, acesta considerându-se centrul la care sa se refere totul si toate, si supunând totul intereselor personale Iubirea se manifesta între persoane si este comuniune de persoane Iubirea desavârsita, daruirea totala în comuniune personala inexplicabila, este cea din comuniunea intratrinitara, a Sfintei Treimi, dintre Tatal, Fiul si Duhul Sfânt, Dumnezeu fiind însasi iubirea: "Dumnezeu este iubire" (1 In 4,8,16) Fata de lume, fata de oameni, între care nu-i nimeni fara de pacat, iubirea se manifesta în diferite forme si grade, purtând si numiri felurite: dar, milostivire, mila, rabdare, îndurare, blândete etc Iar în special celor care aleg calea credintei celei adevarate, Dumnezeu le împartaseste bunuri spirituale deosebite, care duc la sfintenie, mântuire si fericire "Daca paziti poruncile Mele, veti ramâne întru iubirea Mea, dupa cum si Eu am pazit poruncile Tatalui Meu si ramân întru iubirea Lui" (In 15,10), spune Mântuitorul În porunca iubirii lui Dumnezeu si a aproapelui se cuprind "toata legea si proorocii" (Mt 22,36-39) Dreptatea lui Dumnezeu înseamna, pe de o parte, perfecta conformitate în toate lucrarile Lui cu vointa Lui cea sfânta, iar pe de alta parte, adica în întelesul obisnuit noua, cel juridic, ea este vointa permanenta si prin nimic abatuta de a da fiecaruia ceea ce i se cuvine si de a nu pagubi pe nimeni Dreptatea si sfintenia lui Dumnezeu stau în strânsa legatura, fara a se confunda si fara a se desparti, amândoua fiind manifestari ale aceleiasi Fiinte neîmpartibile nici în Sine si nici ca atitudine fata de ordinea morala Dumnezeu, ca creator al ordinii morale si al legilor ei, îsi manifesta mai ales sfintenia, iar ca pazitor si îndrumator al acestei ordini, îsi arata special dreptatea, însusirea de judecator cu desavârsita nepartinire Dupa chipul de manifestare, de activitate judecatoreasca, dreptatea dumnezeiasca are doua aspecte: de rasplatire si de pedeapsa Ca rasplatitoare, dreptatea este recompensarea virtutii celor vrednici, dupa masura vredniciei; iar ca pedeapsa, ea este sanctionarea sau impunerea de pedepse corespunzatoare gravitatii pacatelor sau greselilor savârsite si urmarilor acestora Caci "Dumnezeu este judecator drept si tare" (Ps 7,12); Dumnezeu este nepartinitor, El "nu cauta la fata omului" (Rm 2,11); "Cu adevarat , Dumnezeu nu este partinitor" (FA 10,34); la Dumnezeu "nu încape partinire" (Ef 6,9); "iar cel ce umbla cu strâmbatate, îsi va lua plata strâmbatatii, întrucât nu este partinire" (Col 3,25); Dumnezeu "judeca cu nepartinire, dupa lucrul fiecaruia"(1 Ptr 1,17); "Stim ca judecata lui Dumnezeu este dupa adevar" (Rm 2,2) Veracitatea si fidelitatea Veracitatea (veridicitatea) este atributul prin care Dumnezeu Sr arata ca descoperitor si împartasitor al adevarului catre creaturile Sale, neputând exista nimic care sa-L abata de la adevar, El fiind Însusi Adevarul absolut Ca temei direct al veracitatii sunt atotstiinta si sfintenia absoluta dumnezeiasca Fidelitatea sau credinciosia exprima statornicia sau consecventa nezdruncinabila a vointei dumnezeiesti de a-si îndeplini nestramutat hotarârile si fagaduintele, la baza stând tot sfintenia si atotstiinta divina În legatura cu veracitatea si fidelitatea, izvoarele Revelatiei Îl numesc pe Dumnezeu: adevar, nemincinos, credincios, neschimbat în hotarâri etc "Dumnezeu nu este ca omul, sa minta, nici ca fiii oamenilor, sa Se schimbe Au zice-va El si nu va face?" Sau grai-va si nu va împlini?" (Nm 23,19); "Cerul si pamântul vor trece, dar cuvintele Mele nu vor trece", spune Mântuitorul (Mc 13,31) 